ananddey/assamese-wiki-corpus huggingface dataset:
মাৰ্লিন স্কমিড

মাৰ্লিন স্কমিড (ইংৰাজী: Marlene Schmidt; জন্ম: ১১ নৱেম্বৰ ১৯৩৭) এগৰাকী জাৰ্মান কণ্ট্ৰ’ল ইঞ্জিনিয়াৰ, অভিনেত্ৰী, টেলিভিছন সূত্ৰধাৰ আৰু সৌন্দৰ্য প্ৰতিযোগিতাৰ খিতাপ বিজয়ী, যিয়ে মিছ ইউনিভাৰ্ছ ১৯৬১ জয় কৰিছিল।

জীৱন

জাৰ্মানীৰ ব্ৰেচলাউত জন্মগ্ৰহণ কৰা স্কমিড পূব জাৰ্মানীত ডাঙৰ-দীঘল হৈছিল আৰু তাৰপৰাই অভিযান্ত্ৰিক বিষয়ত স্নাতকোত্তৰ ডিগ্ৰী লাভ কৰিছিল। ১৯৬০ চনত তেওঁ আৰু তেওঁৰ পৰিয়ালে নিজৰ জীৱনৰ বিপৰ্যয় নেওচি পশ্চিম জাৰ্মানীৰ ষ্টুটগাৰ্টলৈ পলাই আহে। তাত তেওঁ এগৰাকী ইলেক্ট্ৰনিক্স ইঞ্জিনিয়াৰ হিচাপে চাকৰি লাভ কৰে। ১৯৬১ চনত পুৰস্কাৰ হিচাপে আগবঢ়োৱা এখন গাড়ী জিকাৰ আশাত তেওঁ বাডেন-ৱাৰ্টেমবাৰ্গ ৰাজ্যিক সৌন্দৰ্য প্ৰতিযোগিতাত অংশ লয়। তাৰপৰাই তেওঁ বাডেন-বাডেনত অনুষ্ঠিত ৰাষ্ট্ৰীয় প্ৰতিযোগিতাত নিজৰ ৰাজ্যক প্ৰতিনিধিত্ব কৰি ১৯৬১ চনৰ মিছ জাৰ্মানীৰ মুকুট পিন্ধিবলৈ সক্ষম হয়। ইয়াৰ পিছত তেওঁ ৪৭ গৰাকী অংশগ্ৰহণকাৰীক পৰাস্ত কৰি মিছ ইউনিভাৰ্ছ খিতাপ জয় কৰে। সেই সময়ত তেওঁ আছিল এই প্ৰতিযোগিতাৰ ছেমিফাইনেলত প্ৰৱেশ কৰা একেৰাহে দশমগৰাকী জাৰ্মান প্ৰতিযোগী (যিটো সেই সময়ত এক অভিলেখ আছিল) আৰু বৰ্তমানলৈকে মিছ ইউনিভাৰ্ছৰ মুকুট পিন্ধা তেৱেঁই একমাত্ৰ জাৰ্মান মহিলা।

১৯৬২ চনত স্কমিড আমেৰিকান অভিনেতা টাই হাৰ্ডিনৰ পত্নী হয়। তেওঁলোক আমেৰিকা যুক্তৰাষ্ট্ৰত স্থায়ীভাৱে বসবাস কৰিবলৈ লয়। ১৯৬৬ চনলৈকে তেওঁলোকৰ বিবাহিত জীৱন বৰ্তি আছিল। তেওঁলোকৰ নাতাশা নামৰ এগৰাকী কন্যা সন্তান আছে।

তেওঁ কিছুসময়ৰ বাবে অভিযান্ত্ৰিক কেৰিয়াৰ অব্যাহত ৰাখিছিল আৰু ১৯৬৭ চনত নিউ জাৰ্ছীৰ চিয়েৰ-বাথ গিয়াৰ কোম্পানীত কাৰিকৰী পৰামৰ্শদাতা হিচাপে কাম কৰিছিল।

চলচ্চিত্ৰপঞ্জী

মাৰ্লিন স্কমিডে অভিনেত্ৰী আৰু প্ৰযোজক হিচাপে নিম্নলিখিত চলচ্চিত্ৰসমূহত কাম কৰিছিল:
১৯৬৮: ৰেড প্লেইন
১৯৭২: দ্য ষ্টেপমাডাৰ ¹
১৯৭৪: দ্য টিচাৰ ¹
১৯৭৫: দ্য স্পেচিয়েলিষ্ট ²
১৯৭৫: ডা° মিংক্স ¹
১৯৭৬: স্কৰ্চি ¹
১৯৭৮: টেক্সাছ ডিটৰ ¹
১৯৭৮: দ্য ফিফথ ফ্ল’ৰ ²
১৯৮১: চেপাৰেট ৱেইজ ²
১৯৮৩: মৰ্চুৱেৰী ¹
১৯৮৪: দে আৰ প্লেয়িং উইথ ফায়াৰ ²
১৯৮৬: কিডনেপড ¹

¹ অভিনেত্ৰী আৰু প্ৰযোজক
² অতিৰিক্ত লেখকৰ নাম উল্লেখ আছে

তথ্যসূত্ৰ

অধিক পঢ়ক

Veit Didczuneit, Dirk Külow: Miss Germany. Die deutsche Schönheitskönigin. S & L MedienContor, Hamburg, 1998;

বাহ্যিক সংযোগ

শ্ৰেণী:অভিনেত্ৰী
শ্ৰেণী:সৌন্দৰ্য প্ৰতিযোগী
লখা খুনবাও

লখা খুনবাও (১৬৬৫-১৭৪৫) টিৰাপ সীমান্তৰ নামচা অঞ্চলৰ নক্তে নগা গোষ্ঠীৰ ৰজা আছিল। চলিহা বৰেঘৰ সত্ৰাধিকাৰ শ্ৰী ৰামদেৱৰ ওচৰত প্ৰজা সমম্বিতে শৰণ লোৱাৰ ফলত নৰোত্তম নাম পায়। ৰজা খুনবাওে টিৰাপ পাহাৰৰ পৰা গুৰুঘৰলৈ আহিবলৈ এটা আলি সজাইছিল।

তথ্য সমল

শ্ৰেণী:সংক্ষিপ্ত জীৱনী
অংগ লিপি

অংগ লিপি বা অংগিকা (𑂃𑂁𑂏) এটা ঐতিহাসিক লিখন প্ৰণালী আছিল। বৌদ্ধ গ্ৰন্থ "ললিতবিস্তাৰ"ত অংগ লিপিৰ উল্লেখ পোৱা যায়, য'ত কোৱা হৈছে যে অংগ লিপি ভগৱান বুদ্ধই জনা ৬৪টা লিপিৰ ভিতৰত এটা আছিল।

ব্যুৎপত্তি আৰু ইতিহাস

প্ৰাচীন সংস্কৃত ভাষাৰ বৌদ্ধ গ্ৰন্থ ললিতবিস্তাৰত অংগ লিপিৰ বিষয়ে উল্লেখ আছে, য'ত এই লিপিটোক ভগৱান বুদ্ধদেৱৰ জ্ঞাত ৬৪টা লিপিৰ তালিকাৰ ভিতৰত অন্যতম লিপি বুলি আগভাগত স্থান দিয়া হৈছে। আৰ্থাৰ ক'ক বাৰ্নেলে ললিতবিস্তাৰত উল্লেখ কৰা চৌষষ্ঠিটা লিপিৰ ভিতৰত কিছুমান লিপিক হে পৌৰাণিক বুলি গণ্য কৰিছিল। ইয়াৰ ভিতৰত তেওঁ দ্ৰাবিড়, অংগ আৰু বংগকে ধৰি কিছুমান লিপিক বাস্তৱ বুলি গণ্য কৰিছিল যদিও এই লিপিবোৰ খ্ৰীষ্টীয় নৱম বা দশম শতিকালৈকে সুকীয়া বৰ্ণমালা হিচাপে প্ৰচলিত হোৱা নাছিল। (বাৰ্নেলে এই অংশটোক পলমকৈ হোৱা ইণ্টাৰপলেচন বা পিছত অন্তৰ্ভুক্ত কৰা বুলি মত প্ৰকাশ কৰিছিল। )

বৈশিষ্ট্য আৰু তুলনা

অংগ লিপি আৰু বাংলা লিপি সম্ভৱত ব্ৰাহ্মী লিপিৰ পৰাই উদ্ভৱ হৈছিল, য'ত কিছুমান আঞ্চলিক বৈশিষ্ট্য নিহিত হৈ আছিল। ইয়াৰ দ্বাৰা এই কথাটোকে সমৰ্থন কৰে যে বৰ্ণমালাত স্থানীয় বৈশিষ্ট্যসমূহৰ বিকাশ প্ৰাচীন কালৰ পৰাই চলি আছিল।

ই ভাৰতীয় বৰ্ণমালাৰ স্থানীয় ভিন্নতাৰ প্ৰাৰম্ভিক বিকাশ প্ৰতিফলিত কৰে।

লগতে চাওক

তেলুগু লিপি
ব্ৰাহ্মী লিপি
টাক্‌ৰী লিপি

তথ্য সূত্ৰ

শ্ৰেণী:লিপি
শ্ৰেণী:এছীয় লিপি
আপনা সপনা মানি মানি (চলচ্চিত্ৰ)

আপনা সপনা মানি মানি (অনুবাদ:আমাৰ সপোন [কেৱল] টকা আৰু টকা) ২০০৬ চনৰ ১০ নৱেম্বৰত মুক্তি পোৱা এখন ভাৰতীয় হিন্দী কমেডী ছবি। সংগীত শিৱনৰ পৰিচালনাত নিৰ্মিত আপনা সপনা মানি মানি হৈছে কেইবাটাও চৰিত্ৰৰ কাহিনী যিয়ে ধনী হ’বলৈ কৰা প্ৰচেষ্টাকে দূশ্যায়ন কৰা হৈছে। সুভাষ ঘাইৰ প্ৰযোজনা কৰা এই ছবিখন এক পৰিস্থিতিগত কমেডী।

সংলাপ

য'ত সত্যক মানি লোৱা নহয়, তাত মিছা কথা কওক আৰু য'ত নিজৰ অধিকাৰ নাপায় তাত চুৰি কৰক।
ৰিতেশ দেশমুখ
মই তোমাক অন্ধভাৱে আৰু কোনো চিন্তা নকৰাকৈয়ে ভাল পাইছিলোঁ আৰু তুমি মোৰ ইচ্ছাক প্ৰতাৰণা কৰি আক্ৰমণ কৰিলা।
অনুপম খেৰ

চৰিত্ৰত

সুনীল শ্বেট্টী - নামদেব মানে
ৰিতেশ দেশমুখ - কিশন/সুনেইনা (ছানিয়া)
শ্ৰেয়াছ তালপাডে - অৰ্জুন ফাৰ্ণাণ্ডেজ
অনুপম খেৰ - পণ্ডিত সত্যবোল শাস্ত্ৰী
জেকি শ্ৰফ - ডেনি কাৰ্লোছ
কোয়েনা মিত্ৰ - জুলি ফাৰ্ণাণ্ডেজ
ৰিয়া সেন - শিৱানী শাস্ত্ৰী
চেলিনা জেটলী - ছানিয়া বদনাম
চংকি পাণ্ডে - ৰাণা জং বাহাদুৰ
ৰাজপাল যাদৱ - মাথা প্ৰসাদ
সঞ্জয় মিশ্ৰা - সৰজু মহাৰাজ বেনাৰসৱালে
সুনীল পাল - মাথা প্ৰসাদৰ সহকাৰী

উৎস

বাহ্যিক সংযোগ

শ্ৰেণী:হিন্দী চলচ্চিত্ৰ
চোতাল

চোতাল হৈছে মানুহৰ ঘৰৰ আগফালে বা পাচফালে থকা মুকলি ঠাই। মূলৰ পৰা চোতাল শব্দটো নিষ্পন্ন হৈছে। বিদেশতো মানুহে ঘৰত চোতাল ৰখা দেখা যায়। চোতালখনত সাধাৰণতে ঘাঁহ-বন নাথাকে ঘৰৰ আগফালে থকা চোতালক আগচোতাল আৰু পাচফালৰখনক পাচ চোতাল বুলি কয়। আগচোতালখন সাধাৰণতে সকলোৱে দেখা পায় যদিও অনেকে পাচফালৰ চোতালখন আবুৰ কৰি ৰাখে।

অসমীয়া সংস্কৃতিত চোতাল

জাতি, বৰ্ণ নিৰ্বিশেষে অসমৰ প্ৰত্যেক ঘৰ মানুহৰ দুৱাৰমুখৰ চোতালখন এক অবিচ্ছেদ্য অংগ। বিশেষকৈ অসমৰ গাঁৱলীয়া সমাজত এখন আদৰ্শ ঘৰৰ প্ৰথম শোভা হ’ল চোতালখনক কেন্দ্ৰ কৰি গঢ়ি উঠা এক শৃংখলাবদ্ধ পৰিৱেশ। অসমৰ মানুহৰ বিভিন্ন ব্যৱহাৰিক কাৰ্যাৱলী, উৎসৱ-পাৰ্বন, ধৰ্মীয় কৃত্য সম্পাদনৰ বাবে চোতালখন অপৰিহাৰ্য। এই থলীতে ককা-আইতাই শিশুক সাধু কয়, আজৰি পৰত সুখ-দুখৰ ভাৱ বিনিময় কৰে, দৈনন্দিন কাৰ্যাৱলী আৰু ভবিষ্যতৰ কাৰ্যপন্থা সম্বন্ধে নানান গুৰুত্বপূৰ্ণ আলোচনাৰ সূত্ৰপাত হয়। সৰু-সুৰা অপৰাধৰ গোচৰ নিষ্পত্তি হয়। কৃষি-কৰ্মৰ সৈতে জড়িত বিভিন্ন সঁজুলিৰ নিৰ্মাণ আৰু মেৰামতি হয়। কৃষকে ধান, মাহ, সৰিয়হৰ বীজ উলিয়ায় এই চোতালখনতে। ই শিশুসকলৰ গীত-মাত আৰু খেল-ধেমালি পৰিৱেশনৰ থলী। অসমীয়া নাৰীৰ লখিমী শাল তাঁত-শালক কেন্দ্ৰ কৰি বিভিন্ন কুটিৰ শিল্প গঢ়ি উঠে এই চোতালখনতে। জনজাতিসকলৰ তাঁত-শাল চাং ঘৰৰ ওপৰত হ’লেও ইয়াৰ লগত সম্পৰ্কিত ব-তোলা, বাটি কঢ়া, মহুৰা ফুৰোৱা আদি কামবোৰ চোতালখনতে সম্পন্ন হয়। আমাৰ সমাজত প্ৰতিঘৰতে কাউৰী পুৱাতে শুই উঠি চোতালখন সৰাটো এক অতীজৰে পৰা চলি অহা পৰম্পৰা। এই চোতালৰ দাঁতিতে এজোপা শেৱালি ফুল আৰু একোণত তুলসী পুলি ৰুই অথবা কাষতে থকা গোঁসাই ঘৰত সন্ধিয়া এগছি বন্তি জ্বলোৱাটো অসমীয়া লোকাচাৰৰ এক পৰম্পৰা। অসমীয়া সমাজৰ জন্ম-মৃত্যু, বিবাহ সংক্ৰান্তিয় আৰু নানা ধৰ্মীয় সংস্কাৰ এই চোতালতে সম্পন্ন কৰা হয়। নৱ জাতকৰ সূৰ্য দেখুওৱা উৎসৱ, নামনিৰ গণনি উৎসৱ, বিবাহ, হুচৰী, বিহু, মৃতকৰ শ্মশান যাত্ৰাৰ প্ৰাককৰ্ম, মৃতকৰ দহা কাজ, গৰখীয়া সকাম, বাৰ্ষিক এঘৰীয়া ভাওনা, ভঙুৱা সকাম আৰু বহুবোৰ পূজা-পাৰ্বনৰ কৃত্য চোতালখনতে সম্পন্ন হয়। অসমীয়া মানুহৰ ঘৰৰ পাছফালে থকা চোতালখনক পাছচোতাল বোলে। তাত ঘৰৰ গৃহিণীসকলৰ ৰন্ধন কাৰ্যৰ লগত সংযুক্ত তথা নিত্য প্ৰয়োজনীয় কামবোৰ সম্পাদনা কৰা হয়। তাতে থাকে লাউ-জিকাৰ হেদালি আৰু হাঁহ-কুকুৰাৰ গড়াল। অসমীয়া সমাজত চোতালে এক গুৰুত্বপূৰ্ণ ভূমিকা পালন কৰি আহিছে।

তথ্যসংগ্ৰহ

শ্ৰেণী:অসমৰ সংস্কৃতি
অমিয় কুমাৰ ভূঞা

অমিয় কুমাৰ ভূঞা এজন ভাৰতীয় ৰাজনীতিবিদ। তেওঁ ভাৰতীয় জনতা পাৰ্টিৰ সদস্য হিচাপে ২০২১ চনৰ অসম বিধান সভা নিৰ্বাচনত বিহপুৰীয়া (বিধান সভা সমষ্টি)ৰ পৰা অসম বিধান সভালৈ নিৰ্বাচিত হয়। তেখেত সদৌ অসম ছাত্ৰ সন্থা প্ৰাক্তন সাধাৰণ সম্পাদক ৷

তথ্য সংগ্ৰহ
মেলানী চিলগাৰ্ডো

মেলানী চিলগাৰ্ডো ((; জন্ম: ১৯৫৬) এগৰাকী ভাৰতীয় কবি আৰু সম্পাদক। তেওঁ লণ্ডনত বাস কৰে। বম্বেত গোৱান ৰোমান কেথলিক পিতৃ-মাতৃৰ দ্বাৰা ডাঙৰ দীঘল হোৱা মেলানীয়ে ‘ইউনিচ ডি চুজা’ৰ অধীনত অধ্যয়ন কৰিছিল আৰু ১৯৭০ ৰ দশকত ভাৰতৰ অন্যতম প্ৰধান ইংৰাজী ভাষাৰ কবি ৰূপে পৰিগণিত হৈছিল। সহকবি ছাণ্টান ৰড্ৰিগচ্‌ আৰু ৰাউল ডি’ গামা ৰ’জৰ সৈতে, তেওঁ নিউগ্ৰাউণ্ড সমবায় স্থাপন কৰিছিল যিয়ে তেওঁলোকৰ সৃষ্টিসমূহ প্ৰকাশ কৰিছিল। লণ্ডনত অধ্যয়ন কৰি থাকোঁতে, তেওঁ ১৯৮৫ চনত ‘স্কাইজ অৱ ডিজাইন’ প্ৰকাশ কৰে, যি এছিয়ান শাখাত শ্ৰেষ্ঠ প্ৰথম কিতাপৰ ‘কমনৱেলথ কবিতা পুৰস্কাৰ’ লাভ কৰিছিল। ১৯৯০ দশকৰ মাজভাগলৈকে, সৃষ্টিশীল লিখনি আৰু শিক্ষকতালৈ ঘূৰি যোৱাৰ আগতে মেলানীয়ে নাৰীবাদী ‘ভিৰাগো প্ৰেছ’ত কাম কৰিছিল।

সংক্ষিপ্ত জীৱনী

মেলানী চিলগাৰ্ডোৱে ১৯৫৬ চনত বম্বেত জন্মগ্ৰহণ কৰিছিল। তেওঁ বম্বেৰ ‘ছেইণ্ট জেভিয়াৰ্ছ কলেজ’ত ইংৰাজী অধ্যয়ন কৰিছিল আৰু ১৯৭৬ চনত তাৰপৰাই স্নাতক ডিগ্ৰী লাভ কৰিছিল। তেওঁ ১৯৭৮ চনত, মুম্বাই বিশ্ববিদ্যালয়ৰ পৰা ইংৰাজী সাহিত্যত স্নাতকোত্তৰ ডিগ্ৰী লাভ কৰিছিল।

১৯৮০ দশকৰ শেষৰ ফালৰ পৰা ১৯৯০ দশকৰ মাজভাগলৈ, তেওঁ নাৰীবাদী ‘ভিৰাগো প্ৰেছ’ৰ কমিছনিং সম্পাদক হিচাপে কাম কৰিছিল য’ত তেওঁ ভিন্নৰঙী গ্ৰাহকৰ সৈতে দিহা-পৰামৰ্শ কৰিছিল আৰু অপেনিং দ্য গেটছ (১৯৮০) শীৰ্ষক এটি বৃহৎ সংগ্ৰহ প্ৰকাশৰ কাম কৰিছিল, য’ত ইংৰাজী ভাষাৰ লিখনিলৈ আৰৱ মহিলাৰ অৱদানক সামৰা হৈছিল। ২০১২ চনত, ডি চুজাৰ সৈতে তেওঁ দিজ মাই ৱৰ্ডচ: দ্য পেংগুইন বুক অৱ ইণ্ডিয়ান প’য়েট্ৰি সংকলন সম্পাদনা কৰিছিল। যদিও তেওঁ আৰু কোনো কাব্য গ্ৰন্থ প্ৰকাশ কৰা নাই, তথাপিও তেওঁক কেৱল নিজৰ কামৰ বাবেই নহয়, মহিলাৰদ্বাৰা লিখিত লেখনিলৈ দেখুওৱা আগ্ৰহৰ বাবেই নাৰীসৃষ্ট কবিতাৰ সমৰ্থনত এক গুৰুত্বপূৰ্ণ ভূমিকা পালন কৰিছে বুলি গণ্য কৰা হয়। ডি চুজাই নিজে অনুভৱ কৰে যে চিলগাৰ্ডোৰ কবিতাবোৰ "গভীৰভাৱে আৱেগিক কিন্তু কেতিয়াও ঘৃণা উদ্দীপক নহয়"।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় মহিলা কবি
ৰাঁচী

ৰাঁচী হৈছে ভাৰতৰ ৰাজ্য ঝাৰখণ্ডৰ ৰাজধানী। ৰাঁচী ঝাৰখণ্ড আন্দোলনৰ কেন্দ্ৰ আছিল, যি আন্দোলনে দক্ষিণ বিহাৰ, উত্তৰ উৰিষ্যা, পশ্চিম পশ্চিমবঙ্গ আৰু বৰ্তমান ছত্তীছগঢ়ৰ পূৱ অঞ্চল একত্ৰিত কৰি এক পৃথক ৰাজ্যৰ দাবি কৰিছিল। ২০০০ চনৰ ১৫ নৱেম্বৰত বিহাৰৰ কিছু অংশৰ পৰা ঝাৰখণ্ড ৰাজ্য গঠন কৰা হৈছিল।

তথ্য সংগ্ৰহ

শ্ৰেণী:ভাৰতৰ নগৰ মহানগৰ
নয়না জেমছ

নয়না জেমছ (; জন্ম: ১৮ অক্টোবৰ ১৯৯৫) লং জাম্প ইভেণ্টত অংশগ্ৰহণ কৰা এগৰাকী ভাৰতীয় খেলুৱৈ ।

২০১৭ চনৰ এছিয়ান এথলেটিকছ চেম্পিয়নশ্বিপ – মহিলাৰ লং জাম্পত ব্ৰঞ্জৰ পদক লাভ কৰাৰ বিপৰীতে তেওঁৰ স্বদেশী খেলুৱৈ নীনা ভাৰাকিলে ৰূপৰ পদক লাভ কৰে।

প্ৰাৰম্ভিক জীৱন

১৯৯৫ চনৰ ১৮ অক্টোবৰত ভাৰতৰ কেৰালা ৰাজ্যৰ এখন জিলা কোজিকোডত নয়নাৰ জন্ম হয়। কোজিকোডৰ ছেইণ্ট জৰ্জ উচ্চতৰ মাধ্যমিক বিদ্যালয়ৰ ছাত্ৰী হৈ থকাৰ সময়তে প্ৰাক্তন খেলুৱৈ কে এম পিটাৰে তেওঁক আৱিষ্কাৰ কৰিছিল। ২০১০ চনত নয়নাই কেৰালাৰ থালাছেৰীত থকা ভাৰতীয় ক্ৰীড়া কৰ্তৃপক্ষৰ প্ৰতিষ্ঠানলৈ স্থানান্তৰিত হয় আৰু প্ৰখ্যাত খেলুৱৈ মায়ুখা জনীৰ প্ৰাক্তন প্ৰশিক্ষক জোচে মেথিউৰ অধীনত প্ৰশিক্ষণ লয়।

কেৰিয়াৰ

২০১৭ চনত পাটিয়ালাত অনুষ্ঠিত হোৱা ২১ সংখ্যক ফেডাৰেচন কাপ নেচনেল চিনিয়ৰ এথলেটিকছ চেম্পিয়নশ্বিপত সোণৰ পদক জিকাৰ পিছত নয়না খেল জগতত জনপ্ৰিয় হৈ উঠে । নয়নাই লং জাম্প ইভেণ্টত ৬.৫৫ মিটাৰ জাম্প ৰেকৰ্ড কৰে, যিটো কৰি তেওঁ ব্যক্তিগত সৰ্বশ্ৰেষ্ঠ পৰিসংখ্যা স্থাপন কৰিছিল। পাটিয়ালাত অনুষ্ঠিত ২২ সংখ্যক ফেডাৰেচন কাপত নয়নাই লং জাম্প ইভেণ্টত আন এক স্বৰ্ণ জয় কৰি নিজৰ ধাৰা অব্যাহত ৰাখিছিল।এই বিজয়ে ভাৰতীয় লং জাম্প খেলা শ্ৰেষ্ঠ এথলীটসকলৰ মাজত তেওঁৰ নাম সুপ্ৰতিষ্ঠিত কৰি তোলে।

নয়নাৰ ৬.৫৫ মিটাৰ জাম্পটো লং জাম্প ইভেণ্টৰ ইতিহাসৰ শীৰ্ষ ৫ টা ভাৰতীয় প্ৰদৰ্শনৰ ভিতৰত অন্যতম।২০১৮ চনত কমনৱেলথ গেমছ মহিলা লং জাম্প ইভেণ্টত দ্বাদশ স্থান দখল কৰে। ২০১৮ চনৰ এছিয়ান ইনড’ৰ গেমছত মহিলাৰ লং জাম্পত ৬.০৮ মিটাৰ জাঁপ দি ৰূপৰ পদক লাভ কৰে নয়নাই।

তথ্যসূত্ৰ
এয়াৰ ইউনিয়নৰ ফাৰ্মান এফ.৬০ গলিয়াথ দুৰ্ঘটনা, মে’

১৯২৩ চনৰ মে’ মাহত এয়াৰ ইউনিয়নৰ ফাৰ্মান গলিয়াথ দুৰ্ঘটনা ১৯২৩ চনৰ ১৪ মে'ত ফ্ৰান্সৰ ছমৰ মনছুৰছত উৰণৰ সময়ত এটা উইঙৰ গাঁথনিগত বিকলতাৰ ফলত এয়াৰ ইউনিয়নৰ ফাৰ্মান এফ.৬০ গলিয়াথ এফ-এ-ই-বি-ওৱাই বিমান দুৰ্ঘটনাগ্ৰস্ত হয়। বিমানত থকা ছয়জন লোকৰ আটাইকেইজন লোকেই নিহত হয়।

বিমান

দুৰ্ঘটনাৰ লগত জড়িত বিমানখন আছিল “ফাৰ্মান এফ.৬০ গলিয়াথ এফ-এ-ই-বি-ওৱাই, c/n ৩’’। ১৯২২ চনৰ এপ্ৰিল মাহত এই বিমানখনে কোম্পানী ডেছ মেছেজেৰীজ এৰিনেছৰ সৈতে সেৱাত যোগদান কৰিছিল আৰু ১৯২৩ চনৰ জানুৱাৰী মাহত এয়াৰ ইউনিয়নলৈ গৈছিল।

দুৰ্ঘটনা

স্থানীয় সময় অনুসৰি ১২:৩৫ বজাত পেৰিছৰ লে ব’ৰ্গেট বিমানবন্দৰৰপৰা দুজন ক্ৰু আৰু চাৰিজন যাত্ৰী লৈ বিমানখনে যাত্ৰা কৰে। ১৩:৪২ বজাত বিমানখন ছমেৰ’ মনছুৰেছত দুৰ্ঘটনাগ্ৰস্ত হয় আৰু জুইত জাহ যায়। এজন গাৰ্ড চেম্পেটাৰে ৩,০০০ ফুট (৯১০ মিটাৰ) উচ্চতাত বিমানখন উৰি থকা দেখিছিল যেতিয়া তেওঁ বতাহত "বিস্ফোৰণ" বুলি বৰ্ণনা কৰা বস্তুটো দেখিছিল। বিমানখন দুৰ্ঘটনাগ্ৰস্ত হৈ তাৰ পিছত হোৱা জুইত ভস্মীভূত হয়। এয়াৰ ইউনিয়নৰ কাৰিকৰী সঞ্চালকসহ জাহাজখনত থকা ছয়জন লোকৰ আটাইকেইজন লোকৰ মৃত্যু হয়।

কাৰণ

দুৰ্ঘটনাটোৰ কাৰণ আছিল এটা উইঙৰ গাঁথনিগত বিকলতা। মূল ধ্বংসাৱশেষৰ স্থানৰপৰা ২০০ গজ (১৮০ মিটাৰ) দূৰত্বত বিমানখনৰ এখন ডেউকা উদ্ধাৰ কৰা হয়। আণ্ডাৰকেৰেজৰপৰা এযোৰ চকা আমিয়েন্সৰপৰা বিউভেছলৈ যোৱা ৰেলপথৰ ওচৰত, ধ্বংসাৱশেষৰপৰা কেইবাশ গজ দূৰত পোৱা গৈছিল।

হতাহত

ভুক্তভোগীসকলৰ জাতীয়তা আছিল:-
জাতীয়তা
পৰিচাৰক
যাত্ৰী
মুঠ
ফ্ৰান্স
২
১
৩
আমেৰিকা
–
২
২
ফিনিছ
–
১
১
মুঠ
২
৪
৬

তথ্যসূত্ৰ

শ্ৰেণী:বিমান দুৰ্ঘটনা
বৰ্ণিহাট

বৰ্ণিহাট মেঘালয়ৰ পশ্চিম অঞ্চলত অৱস্থিত এখন সৰু চহৰ। এইখন চহৰ স্থানীয় ৰাইজৰ মাজত বজাৰ চহৰ হিচাপে পৰিচিত। বৰ্ণিহাট পৰ্যটকৰ মাজত ইয়াৰ প্ৰাকৃতিক দৃশ্যৰ বাবে জনাজাত। ইয়াত প্ৰধানকৈ জনজাতীয় লোকে বসবাস কৰে আৰু ইয়াত পুৰণি পৰম্পৰাগত মন্দিৰ, গীৰ্জা আৰু অন্যান্য ঐতিহ্যমণ্ডিত ভৱন আছে।

ইয়াতে কেইবাখনো চৰকাৰী-বেচৰকাৰী বিদ্যালয় আছে। তাৰে এখন হ'ল ডনবস্ক স্কুল,‌
হাৰ্লিবাগান।

যাতায়ত

বৰ্ণিহাটৰ পৰা মেঘালয়ৰ ৰাজধানী শ্বিলঙৰ দূৰত্ব হৈছে প্ৰায় ৭৬ কি.মি.। তদুপৰি ৰাষ্ট্ৰীয় ঘাইপথ ৬ খন বৰ্ণিহাটৰ ওপৰেদি পাৰ হৈ গৈছে। বৰ্ণিহাটৰ পৰা কেইবাখনো চৰকাৰী-বেচৰকাৰী বাছ, অটোʼ- টেক্সি, ব্যক্তিগত যান-বাহন চলাচল কৰে, যাৰ সহায়ত অতি সহজেই মেঘালয়ৰ আন আন অঞ্চলসমূহলৈ অহা-যোৱা কৰিব পাৰি।

ৰে'ল

সম্প্ৰতি ভাৰত চৰকাৰে তেতেলিয়া জংচনৰ পৰা বৰ্ণিহাট হৈ মেঘালয়ৰ ৰাজধানী শ্বিলঙলৈ ৰে'ল লাইন সম্প্ৰসাৰণ প্ৰস্তুতি চলাইছে। এই ৰেলপথটোত কেইবাখনো সুৰংগ নিৰ্মাণৰ কাম চলি আছে। ইয়াৰ সমাপ্তিৰ পিছত এইখন মেন্দিপথাৰৰ পিছতে মেঘালয়ৰ দ্বিতীয় খন ৰে'ল ষ্টেচন হিচাপে বিবেচিত হ'ব। যাৰ ফলত অসমৰ লগতে মেঘালয়ৰ যাতায়ত কম খৰচী আৰু সুবিধাজনক হৈ পৰিব।

তথ্য সংগ্ৰহ

শ্ৰেণী:মেঘালয়
পাকৈঢোৰা

পাকৈঢোৰা বা কাও ধনেশ

বিতৰণ

ই ভাৰত উপমহাদেশ আৰু দক্ষিণ-পূব এছিয়া ৰ বাংলাদেশ, ভূটান, কম্বোডিয়া, ভাৰত, ইণ্ডোনেছিয়া, লাওছ, মালয়েছিয়া, ম্যানমাৰ, নেপাল, চিংগাপুৰ, থাইলেণ্ড, তীব্বত, আৰু ভিয়েটনাম ত বিস্তৃত হৈ আছে৷

বাসস্থান

ক্ৰান্তীয় সেমেকা বনাঞ্চল ইয়াৰ স্বাভাৱিক বাসস্থান৷

আচৰণ

খাদ্য

পাকৈঢোৰাই সাধাৰণতে বিভিন্ন ফলমূল, সৰীসৃপ যেনে জেঠী, ভেকুলী আৰু পোক-পতংগ আদি খাই জীয়াই থাকে৷

আলোকচিত্ৰ

তথ্য সংগ্ৰহ

বাহ্যিক সংযোগ

Oiseaux Photos

শ্ৰেণী:মাছৰোকা
শ্ৰেণী:জীৱবিজ্ঞান
শ্ৰেণী:অসমৰ চৰাই
নিৰুপমা দীপিকা ৰাজাপাকছা

নিৰুপমা দীপিকা ৰাজাপাকছা ( Nirupama Deepika Rajapaksa ; জন্ম: ১৩ এপ্ৰিল ১৯৬২) এগৰাকী শ্ৰীলংকাৰ ৰাজনীতিবিদ, শ্ৰীলংকাৰ সংসদৰ প্ৰাক্তন সদস্য আৰু এগৰাকী প্ৰাক্তন উপ-মন্ত্ৰী।

জীৱনী

ৰাজাপাকছা, নিজেই এগৰাকী সিংহলী বৌদ্ধ, তেওঁ এজন জনগোষ্ঠীয় তামিল হিন্দু থিৰুক্কুমাৰন নাদেছানৰ সৈতে বিবাহ হয়।

তেওঁ শ্ৰীলংকাৰ প্ৰাক্তন ৰাষ্ট্ৰপতি আৰু পিছৰ প্ৰধানমন্ত্ৰী মহিন্দ ৰাজাপাকছাৰ ভতিজী। তেওঁৰ প্ৰয়াত পিতৃ জৰ্জ আৰু মহিন্দা আছিল প্ৰথম খুলশালীয়েক (তেওঁৰ প্ৰয়াত পৈতৃক দাদা ডি. এম. ৰাজাপাকছা আৰু তেওঁলোকৰ প্ৰয়াত পিতৃ ডি. এ. ৰাজাপাকছা ভাতৃ আছিল)।

কেৰিয়াৰ

২০১০ চনৰ পৰা ২০১৫ চনৰ ভিতৰত মহিন্দ ৰাজাপাকছাৰ ৰাষ্ট্ৰপতিত্বৰ সময়ত পানী যোগান আৰু নিষ্কাশনৰ উপ-মন্ত্ৰী হিচাপে কাৰ্যনিৰ্বাহ কৰিছিল।

পাণ্ডোৰা পেপাৰছৰ বিতৰ্ক

২০২১ চনৰ অক্টোবৰ মাহত জনসাধাৰণৰ মাজত ফাদিল হোৱা পাণ্ডোৰা পেপাৰত তেওঁৰ নাম উল্লেখ কৰা হৈছিল। সেই নথিপত্ৰসমূহৰ অংশবিশেষত প্ৰকাশ পাইছিল যে তেওঁ আৰু তেওঁৰ স্বামীয়ে লণ্ডন আৰু ছিডনীত বিনিয়োগ কৰিবলৈ আৰু বিলাসী এপাৰ্টমেণ্ট কিনিবলৈ ব্যৱহাৰ কৰা এটা শ্বেল কোম্পানী, এজনাছা কোম্পানী নিয়ন্ত্ৰণ কৰিছিল। নাদেছানে গোপনীয়তাৰ ক্ষেত্ৰত অন্যান্য শ্বেল কোম্পানী আৰু ট্ৰাষ্ট স্থাপন কৰিছিল আৰু তেওঁ শ্ৰীলংকা চৰকাৰৰ সৈতে ব্যৱসায় কৰা বিদেশী কোম্পানীসমূহৰ পৰা লাভজনক পৰামৰ্শদাতা চুক্তি লাভ কৰাৰ উদ্দেশ্যেৰে আৰু শিল্পকৰ্ম কিনাৰ উদ্দেশ্যেৰে সেইবোৰ ব্যৱহাৰ কৰিছিল। বহুতো প্ৰতিবেদনত এই প্ৰৱঞ্চনামূলক প্ৰচেষ্টাক ৰাজপকছা পৰিয়ালৰ অপ্ৰকাশিত ধন-সম্পত্তিৰ অংশ হিচাপে বিদেশী দেশসমূহত অজ্ঞাত ধনৰ সম্পৰ্কত সম্পর্কিত বুলি উল্লেখ কৰা হৈছে।
ইণ্টাৰনেশ্যনেল কনচৰ্টিয়াম অৱ ইনভেষ্টিগেটিভ জাৰ্নেলিষ্টে প্ৰকাশ কৰা অনুসৰি ৰাজাপাকছা আৰু নাদেছানে তেওঁলোকৰ ট্ৰাষ্ট আৰু কোম্পানী সম্পৰ্কে তেওঁলোকৰ প্ৰশ্নৰ উত্তৰ দিবলৈ অস্বীকাৰ কৰিছে।

শ্ৰীলংকাৰ পৰা প্ৰস্থান

২০২২ চনৰ শ্ৰীলংকা চৰকাৰৰ বিৰুদ্ধে চলি থকা শ্ৰীলংকাৰ প্ৰতিবাদৰ সময়ত ৫ এপ্ৰিলত তেওঁ দেশ এৰি ডুবাইলৈ যায়।

লগতে চাওক

শ্ৰীলংকাৰ ৰাজনৈতিক পৰিয়ালৰ তালিকা
ৰাজাপাকছাৰ পৰিয়াল

তথ্য সূত্ৰ
১৮ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৬১৫ - ব্ৰিটিছ ৰাষ্ট্ৰদূত ছাৰ থমাছ ৰ' মোগল সম্ৰাট জাহাঙ্গীৰক লগ কৰিবলৈ আহি ভাৰতৰ চুৰাট বন্দৰত উপস্থিত হয়।
১৮০৩ - ব্ৰিটিছে পুৰী দখল কৰে।
১৯৪৮ - হায়দৰাবাদৰ নিজামৰ সেনা বাহিনীয়ে ভাৰতীয় সেনা বাহিনীৰ ওচৰত আত্মসমৰ্পণ কৰা বাবে অপাৰেছন প'ল' বাতিল কৰা হয়।
১৯৬৭ - নাগালেণ্ডত ইংৰাজী ভাষা নিৰ্দেশনাৰ মাধ্যম হিচাপে লোৱা হৈছিল।

জন্ম

৫৩ - ট্ৰ'জান (Trajan), ত্ৰয়োদশ ৰোমান সম্ৰাট।
১৭০৯ - চেমুৱেল জনছন (Samuel Johnson), ইংৰাজ শিক্ষাবিদ আৰু অভিধান প্ৰণেতা।
১৮৯৫ - জন ডিফেনবেকাৰ (John Diefenbaker), কানাডাৰ ত্ৰয়োদশ প্ৰধান মন্ত্ৰী।
১৮২৪ - ৰেৱতী মোহন দত্তচৌধুৰী বা শীলভদ্ৰ, অসমৰ প্ৰখ্যাত গল্পকাৰ, ঔপন্যাসিক আৰু শিক্ষাবিদ।
১৯৪৬ - মুকুন্দকাম শৰ্মা, ভাৰতৰ উচ্চতম ন্যায়ালয়ৰ এগৰাকী প্ৰাক্তন ন্যায়াধীশ।
১৯৫০ - শাবানা আজমী (Shabana Azmi), এগৰাকী ভাৰতীয় অভিনেত্ৰী। চলচ্চিত্ৰ অভিনয়ৰ সমান্তৰালকৈ তেওঁ সামাজিক বিষয়ৰ সৈতেও জড়িত। তেওঁ উৰ্দু ভাষাৰ কবি কাইফী আজমী আৰু মঞ্চ অভিনেত্ৰী চৌকত কাইফীৰ জীয়ৰী।
১৯৭৬ - ৰ'নাল্ড' (Ronaldo), ব্ৰাজিলৰ ১৯৯৪ আৰু ২০০২ চনৰ বিশ্ব কাপ বিজয়ী দলৰ মুখ্য় ফুটবল খেলুৱৈ। ২০০২ চনৰ বিশ্ব কাপ ফুটবলৰ ম'ষ্ট ভেলুৱেবল প্লেয়াৰ।

মৃত্যু

৯৬ - ডমিচিয়ান (Domitian), ৰোমান সম্ৰাট।
১৮৭৩ - লিঅ'নাৰ্ড অইলাৰ (Leonhard Euler), চুইছ গণিতজ্ঞ, পদাৰ্থবিজ্ঞানী, জ্যোতিৰ্বিজ্ঞানী, ভূগোলবিজ্ঞানী, নৈয়ায়িক (logician) আৰু অভিযন্তা আছিল। টপ'ল'জি আৰু গ্ৰাফ থিয়ৰীৰ আৱিষ্কাৰক। (জঃ ১৫ এপ্ৰিল, ১৭০৭)
১৯৬১ - ডগ হেমাৰস্খ'ল্ড (Dag Hammarskjöld), ৰাষ্ট্ৰসংঘৰ দ্বিতীয় সচিব। শান্তিৰ ন'বেল বঁটা জয়ী। বিমান দুৰ্ঘটনাত নিহত হৈছিল। (জঃ ২৯ জুলাই, ১৯০৫)
১৯৭৮ - আব্ৰাহাম থ'মাছ কুভুৰ, ভাৰতীয় মূলৰ অধ্যাপক আৰু যুক্তিবাদী।
২০১১ - ৰামশৰণ দৰ্নাল, নেপালী নৃতাত্ত্ৱিক সংগীতবিজ্ঞানী।
২০১৩ - কেন নৰ্টন (Ken Norton), আমেৰিকান বক্সিং খেলুৱৈ।
২০২১ - ডঃবাণীকান্ত শৰ্মা। বিশিষ্ট শিক্ষাবিদ,গুৱাহাটী বিশ্ববিদ্যালয়ৰ অৱসৰী অসমীয়া বিভাগৰ অধ্যাপক, সু সাহিত্যিক,অভিধান প্ৰণেতা ।

দিৱস

বিশ্ব জল পৰিদৰ্শন দিৱস

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

তথ্য সূত্ৰ
অক্টোবৰ

অক্টোবৰ সাধাৰণতে উত্তৰ গোলাৰ্ধৰ কিছু অংশত শৰৎকালৰ সৈতে জড়িত, আৰু দক্ষিণ গোলাৰ্ধৰ কিছু অংশত বসন্ত ঋতুৰ সৈতে জড়িত, য'ত ই উত্তৰ গোলাৰ্ধত এপ্ৰিল মাহৰ ঋতুৰ সমতুল্য আৰু বিপৰীতভাৱে।
অক্টোবৰ গ্ৰেগৰীয় বৰ্ষপঞ্জী বা খ্ৰীষ্টিয় বৰ্ষপঞ্জী অনুসৰি বছৰৰ দশম মাহ। এই মাহত মুঠ ৩১ দিন।

নামকৰণ

অক্টোবৰ মাহৰ নামটো লেটিন আৰু গ্ৰীক ভাষাৰ octa (ôctō)ৰ পৰা উদ্ভৱ হৈছে, যাৰ অৰ্থ অষ্টম। পিছলৈ জানুৱাৰী আৰু ফেব্ৰুৱাৰী মাহৰ কেলেণ্ডাৰত সংযোজন হয়।

প্ৰতীকসমূহ

]]
alt=এটা অ'পেল আৰ্মবেণ্ড। অ'পেল হৈছে অক্টোবৰ মাহৰ জন্মৰ ৰত্ন। |
alt=কাটা টুৰ্মেলিন|

অক্টোবৰ মাহৰ জন্মৰ ৰত্ন হৈছে টুৰ্মেলিন আৰু অ'পেল। ইয়াৰ জন্মৰ ফুল হৈছে কেলেণ্ডুলা। এই মাহৰ ৰাশিচিহ্নসমূহ হৈছে তুলা (২২ অক্টোবৰলৈ) আৰু বৃশ্চিক (২৩ অক্টোবৰৰ পৰা)।

তথ্যসূত্ৰ

বাহ্যিক সংযোগ

*
শ্ৰেণী:ইংৰাজী মাহ
ৰুক্মিণী হৰণ নাট

ৰুক্মিণী হৰণ নাটখন ভাগৱত আৰু হৰিবংশমৰ পৰা কাহিনী সংগ্ৰহ কৰি ৰচনা কৰা হৈছিল। প্ৰেম আৰু মিলন, বিবাদেই হৈছে এই নাটখনৰ মূল সমল।

কুণ্ডিলৰ ৰজা ভীষ্মকৰ কন্যা ৰুক্মিণীক কৃষ্ণৰ হাতত সমৰ্পণ কৰাৰ ইচ্ছা কৰিছিল। কিন্তু, জ্যেষ্ঠ ভাতৃ ৰুক্মিয়ে কৃষ্ণৰ পৰিৱৰ্তে ছেদীৰাজ শিশুপাললৈ ৰুক্মীণীক বিয়া দিয়াৰ ব্যৱস্থা কৰে। ইফালে ৰুক্মীণীয়ে কৃষ্ণতেই মন প্ৰাণ সঁপি দিয়ে। ভাতৃ ৰুক্মিক প্ৰকাশ্যে বিৰোধ কৰিব নোৱাৰি ৰুক্মীণীয়ে বেদনিধি বিপ্ৰৰ জৰিয়তে কৃষ্ণলৈ বাৰ্তা পঠায় যে তেওঁক যিকোনো উপায়ে পলুৱায় নিব লাগে আৰু সেইয়া কিদৰে সম্ভৱ হ’ব তাৰ দিহা পৰামৰ্শও তেওঁ চিঠিত উল্লেখ কৰি দিয়ে। এই সমস্ত ঘটনাৱলীকে ৰুক্মীণী হৰণ নাটত ফুটাই তোলা হৈছে। শ্ৰীমন্ত শংকৰদেৱ বিৰচিত 'ৰুক্মিণী হৰণ' অংকীয়া নাটখন শ্ৰীমন্ত মাধৱদেৱে হাজোৰ ধোপৰগুৰি সত্ৰত পোনপ্ৰথমবাৰৰ বাবে মঞ্চস্থ কৰিছিল বুলি জনা যায়।

চৰিত্ৰ

কৃষ্ণ
ৰুক্মিণী
শিশুপাল
ৰুক্মি
ভীষ্মক

কাহিনী

ভীষ্মক কুণ্ডিল ৰাজ্যৰ ৰজা আছিল। তেওঁৰ জীয়েকৰ নাম হৈছে ৰুক্মিণী। ৰুক্মিণী আৰু শ্ৰীকৃষ্ণ দুয়োৰে মাজত গভীৰ প্ৰেম আছিল। কিন্তু, জ্যেষ্ঠ ভাতৃ ৰুক্মি এই সম্বন্ধৰ বিপক্ষে আছিল। তেওঁ কৃষ্ণৰ পৰিৱৰ্তে ছেদীৰাজ শিশুপাললৈ ৰুক্মীণীক বিয়া দিয়াৰ ব্যৱস্থা কৰে। বিয়াৰ বাবে শিশুপাল আৰু তেওঁৰ সহযোগীসকল কুণ্ডিল ৰাজ্যলৈ যায়। এই বিয়াৰ বাবে অন্য ৰাজ্যৰ পৰাও বিভিন্ন অতিথি গোট খালেহি।

আনহাতে, ৰুক্মীণীয়ে বেদনিধি বিপ্ৰৰ জৰিয়তে কৃষ্ণলৈ বাৰ্তা পঠায় যে তেওঁক যিকোনো উপায়ে পলুৱায় নিব লাগে আৰু সেইয়া কিদৰে সম্ভৱ হ’ব তাৰ দিহা পৰামৰ্শও তেওঁ চিঠিত উল্লেখ কৰি দিয়ে। ৰুক্মিণীৰ চিঠি কৃষ্ণই পোৱাৰ পিছতেই তেওঁ দ্বাৰকাৰ পৰা কুণ্ডিললৈ যাত্ৰা কৰে। ৰুক্মি আৰু শিশুপালে কৃষ্ণৰ বাট ভেটিবলৈ বিফল প্ৰচেষ্টা চলায়। অৱশেষত, কৃষ্ণই ৰুক্মিণীক ৰথত পলুৱায় নিয়ে।

বিশ্লেষণ

নাট

এই নাটখনত ভক্তসকলৰ বাবে থকা শ্ৰীকৃষ্ণৰ প্ৰেম সুন্দৰভাৱে প্ৰকাশ পাইছে। শ্ৰীকৃষ্ণই নিজ শক্তিৰ পৰিচয় দি ৰুক্মিণীক পলুৱায় আনিছিল।

ৰুক্মিণীৰ অনুৰোধত কৃষ্ণই তেওঁৰ ভাতৃ ৰুক্মিৰ ওচৰত ক্ষমা খুজিছিল। অৱশেষত, দুয়ো দ্বাৰকাত বিবাহ পাশত আৱদ্ধ হয়।

চৰিত্ৰ বিশ্লেষণ

ৰুক্মিণী
নাটখনত ৰুক্মিণীৰ চৰিত্ৰটো সফলভাৱে দাঙি ধৰাত শংকৰদেৱ সক্ষম হৈছে। নাটখনত কৃষ্ণৰ লগত গভীৰ প্ৰেমত পৰা এগৰাকী মহিলাৰ ৰূপত ৰুক্মিণীক চিত্ৰিত কৰা হৈছে।
অন্যান্য চৰিত্ৰ
ৰুক্মিণী হৰণ নাটখনৰ আন আন চৰিত্ৰসমূহো সমব্যথা আৰু অন্তৰ্দৃষ্টিৰে চিত্ৰিত কৰা হৈছে। সম্ভৱতঃ নাটখন ৰাইজৰ মাজত জনপ্ৰিয় কৰি তুলিবলৈ শংকৰদেৱে এই প্ৰয়াস কৰিছিল।

লগতে চাওক

শ্ৰীমন্ত শংকৰদেৱ
ৰাম বিজয় নাট
পাৰিজাত হৰণ নাট

তথ্য সংগ্ৰহ

বাহ্যিক সংযোগ

ৰুক্মিণী হৰণ নাটখনৰ বিষয়ে বিতং তথ্য

শ্ৰেণী:শংকৰদেৱৰ নাট
জগজিৎ সিং

জগজিৎ সিং ভাৰতৰ এজন সুপ্ৰসিদ্ধ গজল গায়ক আৰু সংগীত বিশাৰদ। গজলৰ যাদুৰে তেওঁ দেশবাসী আৰু বিদেশৰ শ্ৰোতাকো মোহাচ্ছন্ন কৰি ৰাখিছিল। পদ্মভূষণ সন্মানেৰে সন্মানিত সিঙে হিন্দীৰ উপৰি উৰ্দু, পঞ্জাবী, গুজৰাটী আৰু নেপালী ভাষাটো গীত গাইছিল। গজল সম্ৰাট ৰূপে খ্যাত জগজিৎ সিঙক ভাৰতৰ আধুনিক গজলৰ এজন অগ্ৰদূত বুলি গণ্য কৰা হয়। তেওঁৰ গজলৰ ভাৱ আৰু সুৰৰ এক স্বকীয় বৈশিষ্ট্য আৰু সন্মোহিনী শক্তি আছিল। তেওঁ কলা আৰু সংস্কৃতিৰ ৰাজনীতিকৰণত বিৰোধিতা কৰিছিল আৰু ভাৰতৰ পৰম্পৰাগত কলা বিশেষকৈ লোককলাৰ শিল্পী তথা সংগীতজ্ঞসকলৰ হকে মাত মাতি আহিছিল।

জন্ম আৰু প্ৰাৰম্ভিক জীৱন

জগজিৎ সিংৰ জন্ম হয় ১৯৪১ চনৰ ৮ ফেব্ৰুৱাৰীত ৰাজস্থানৰ শ্ৰীগংগা নগৰত। তেওঁৰ পিতৃ-মাতৃৰ নাম অমৰ সিং ধীমান আৰু বচন কৌৰ। শিখ ধৰ্মাৱলম্বী জগজিৎ সিঙক পৰিয়ালৰ লোকে জিৎ বুলি মাতিছিল। পিতৃ-মাতৃয়ে আই এ এছ বিষয়া হোৱাটো বিচাৰিছিল যদিও সংগীতৰ প্ৰতি অন্ধ জগজিত সিঙে কুৰুক্ষেত্ৰ বিশ্ববিদ্যালয়ৰ পঢ়া আধাতে সামৰি ভাগ্যৰ সন্ধানত ১৯৬৫ চনত মুম্বাইত উপস্থিত হয়। জীৱন সংগ্ৰাম কৰিব লগীয়া হোৱা সময়খিনিত তেওঁ জিংগলছ (বিজ্ঞাপনৰ গীত) গাইছিল। নিজকে এজন গায়ক হিচাপে প্ৰতিষ্ঠা কৰিবলৈ আগবঢ়াৰ সময়খিনিতে জগজিতৰ গজল গায়িকা চিত্ৰাৰ লগত চিনাকি হয় আৰু পাছলৈ বিবাহপাশত আৱদ্ধ হয়। দুয়ো গজলৰ জৰিয়তে যথেষ্ট খ্যাতি অৰ্জন কৰে।

সংগীত জীৱন

সৰুৰে পৰাই জগজিৎ সিঙৰ গানৰ প্ৰতি আকৰ্ষণ আছিল। গানৰ প্ৰতি আগ্ৰহ দেখি তেওঁৰ পিতৃয়ে পণ্ডিত চগনলাল শৰ্মাৰ ওচৰত গান শিকাৰ ব্যৱস্থা কৰি দিয়ে। জগজিৎ সিঙে ওস্তাদ জামাল খাঁৰ ওচৰত ছবছৰকাল সংগীত শিকে, লাভ কৰে খেয়াল থুমৰী, ধ্ৰুপদত পাৰদৰ্শিতা। জগজিৎ সিঙে তেওঁৰ সাংগীতিক যাত্ৰা গুৰুদ্বাৰত ভক্তিগীত 'শৱদ' গাই আৰম্ভ কৰিছিল। জলন্ধৰ অনাতাঁৰ কেন্দ্ৰতো গায়ক হিচাপে সুযোগ লাভ কৰা জগজিৎ সিঙে মুম্বাইলৈ নেপথ্য শিল্পী হিচাপে যোগদানৰ বাবে ১৯৬১ চনত আহে যদিও সেইবাৰ তেওঁ সফল হ'ব পৰা নাছিল। সেয়ে ১৯৬৫ চনত পুনৰ মুম্বাইত উপস্থিত হয়। সেই সময়তে তেওঁ এইচ এম ভিত দুটা গজল ৰেকৰ্ড কৰাৰ সুবিধা লাভ কৰে।

মৃত্যু

২০১১ চনৰ ২৩ ছেপ্টেম্বৰত মগজুৰ ৰক্তক্ষৰণৰ হোৱাত মুম্বাইৰ লীলাৱতী হাস্পতালত ভৰ্তি কৰা হয়। শেষত এই ৰোগৰ বাবেই ২০১১ চনৰ ১০ অক্টোবৰত পুৱা ৮.১০ বজাত শেষ নিশ্বাস ত্যাগ কৰে। মৃত্যুৰ সময়ত তেওঁ গায়িকা পত্নী চিত্ৰা সিঙক এৰি থৈ যায়।

বঁটা আৰু সন্মান

পদ্মভূষণ (২০০৩)

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় কণ্ঠশিল্পী‎
শ্ৰেণী:পদ্মভূষণ বঁটা বিজয়ী
ৱাং হাওজে

ৱাং হাওজে (চীনা: 王浩泽; জন্ম: মাৰ্চ ১৯৯০) এগৰাকী চীনা বিমান-মহাকাশ অভিযন্তা আৰু মহাকাশচাৰী। তেওঁ শ্বেনঝৌ ১৯ মিছনৰ অন্যতম ক্ৰু সদস্য হিচাপে মহাকাশলৈ যোৱা চীনৰ তৃতীয়গৰাকী মহিলা মহাকাশচাৰী আৰু প্ৰথমগৰাকী মহিলা মহাকাশ উৰণ অভিযন্তা। ২০২০ চনৰ ছেপ্টেম্বৰ মাহত তেওঁ চীনৰ মহাকাশচাৰী নিৰ্বাচনৰ তৃতীয় দলৰ অংশ হিচাপে নিৰ্বাচিত হৈছিল।

জীৱনী

১৯৯০ চনত চীনৰ হেবেই প্ৰদেশৰ চেংডেৰ লুয়ানপিংত ৱাং হাওজেৰ জন্ম হৈছিল। তেওঁৰ পিতৃ এজন যান-বাহন আৰক্ষী বিষয়া আৰু মাতৃ এজন মধ্যবিদ্যালয়ৰ শিক্ষয়িত্ৰী আছিল।

পিছত তেওঁ অভিযান্ত্ৰিক তাপ পদাৰ্থবিজ্ঞান বিষয়ত স্নাতকোত্তৰ ডিগ্ৰী লাভৰ বাবে নিৰ্বাচিত হৈছিল আৰু প্লাজমা বিস্ফোৰণ বিষয়ত বিশেষজ্ঞতা অৰ্জন কৰিছিল। স্নাতকোত্তৰ অধ্যয়ন সম্পূৰ্ণ কৰাৰ আগতে তেওঁ চীন মহাকাশ বিজ্ঞান আৰু প্ৰযুক্তি গোটত যোগদান কৰি ৰকেট ইঞ্জিনৰ প্ৰাৰম্ভিক গৱেষণাত অংশগ্ৰহণ কৰিছিল। ইয়াৰ ফলত তেওঁ চীনৰ প্ৰথমগৰাকী মহিলা মহাকাশ উৰণ অভিযন্তা আৰু তৃতীয়গৰাকী মহিলা মহাকাশচাৰী হয়।

তথ্যসূত্ৰ